b'\n_START_ARTICLE_\nNarbonne\n_START_SECTION_\nGeografija\n_START_PARAGRAPH_\nNarbonne le\xc5\xbei na jugu Francije ob obali Lionskega zaliva med Montpellierom na severu in Perpignanom na jugu. Skozenj poteka kanal Canale de la Robine, ki povezuje reko Aude z Ju\xc5\xbenim kanalom (Canale du Midi). Ob\xc4\x8dina s povr\xc5\xa1ino 172,96\xc2\xa0km\xc2\xb2 zaseda prvo mesto v regiji.\n_START_SECTION_\nZgodovina\n_START_PARAGRAPH_\nNarbonne je bil ustanovljen v rimski Galiji leta 118 pred na\xc5\xa1im \xc5\xa1tetjem kot Colonia Narbo Martius ob reki Aude, na sti\xc4\x8di\xc5\xa1\xc4\x8du cest Via Domitie, zgrajene v \xc4\x8dasu ustanovitve kolonije, ki je povezala Apeninski z Iberskim polotokom, in Via Aquitanie, ki je peljala v smeri proti Atlanskemu oceanu preko Toulousa in Bordeauxa._NEWLINE_Politi\xc4\x8dno je Narbonne pridobila na namembnosti in konkurirala Marseillu. Julij Cezar je v kraju naselil veterane njegove 10. legije in zgradil njegovo pristani\xc5\xa1\xc4\x8de v \xc4\x8dasu marseillskega upora proti rimski nadvladi._NEWLINE_Ob razdelitvi Galije je kraj postal glavno mesto province Galije Narbonensis. Kot sede\xc5\xbe mo\xc4\x8dne administracije se je mesto ekonomsko kot arhitekturno precej raz\xc5\xa1irilo. _NEWLINE_Kasneje je Narbonne postal glavno mesto vizigotske province Septimanie. Po vdoru Arabcev je postal del Cordobskega emirata, ob prihodu Frankov pa pripadel karolin\xc5\xa1ki veji Narbonnskih viskontov. V 12. stoletju je kraj predstavljal enega od kulturnih centrov, kjer se je razvil duh dvorjenja (amour courtois)._NEWLINE_V 11. in 12. stoletju je bil Narbonne dom pomembni judovski eksegetski \xc5\xa1oli, ki je igrala sredinsko vlogo pri rasti in razvoju zarfatskega in \xc5\xa1uaditskega jezika. Judje so se naselili v Narbonni okoli 5. stoletja, skupnost je do 12. stoletja narasla na pribli\xc5\xbeno 2000. V tem \xc4\x8dasu je bil kraj pogosto omenjan v Talmudskih spisih v povezavi z njegovimi u\xc4\x8denjaki. V 12. in 13. stoletju je judovska skupnost \xc5\xa1la skozi vzpone in padce, nazadnje pa skupaj s krajem v 14. stoletju zamrla.'